ΚΑΝΟΝΙΣΜΟΣ (ΕΟΚ) αριθ. 3730/92 ΤΗΣ ΕΠΙΤΡΟΠΗΣ της 22ας Δεκεμβρίου 1992 για την τροποποίηση του κανονισμού (ΕΟΚ) αριθ. 579/92 για τον καθορισμό των λεπτομερειών εφαρμογής στους τομείς του κρέατος πουλερικών και αυγών, του καθεστώτος που προβλέπεται στις προσωρινές συμφωνίες σύνδεσης μεταξύ της Κοινότητας, αφενός, και της Πολωνίας, της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 581/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1),

τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (2),

τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της προσωρινής συμφωνίας για το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (3),

τον κανονισμό (ΕΟΚ) αριθ. 2771/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα των αυγών (4), όπως τροποποιήθηκε τελευταία από τον κανονισμό (ΕΟΚ) αριθ. 1235/89 (5), και ιδίως το άρθρο 15,

τον κανονισμό (ΕΟΚ) αριθ. 2777/75 του Συμβουλίου της 29ης Οκτωβρίου 1975 για την κοινή οργάνωση αγοράς στον τομέα των πουλερικών, όπως τροποποιήθηκε τελευταία από τον κανονισμό (ΕΟΚ) αριθ. 1235/89 (6), και ιδίως το άρθρο 15,

Εκτιμώντας:

ότι οι λεπτομέρειες εφαρμογής, στον τομέα του κρέατος πουλερικών και αυγών, του καθεστώτος που προβλέπεται στις προσωρινές συμφωνίες συνδέσεως μεταξύ της Κοινότητας και της Πολωνίας, της Ουγγαρίας και της Τσεχικής και Σλοβακικής Ομοσπονδιακής Δημοκρατίας έχουν καθοριστεί στον κανονισμό (ΕΟΚ) αριθ. 579/92 της Επιτροπής (7), όπως τροποποιήθηκε τελευταία από τον κανονισμό (ΕΟΚ) αριθ. 3370/92 (8)-

ότι, μετά την πείρα που αποκτήθηκε στον τομέα των αυγών και του κρέατος πουλερικών, δεν είναι πάντοτε δυνατόν να ληφθεί απόφαση κατανομής των πιστοποιητικών σε καθορισμένη ημερομηνία- ότι πρέπει, τότε, να αφαιρεθεί το κείμενο που αναφέρεται σ' αυτή την ημερομηνία από τον πιο πάνω κανονισμό-

ότι, για να διευκολυνθεί η διαχείριση του καθεστώτος που προβλέπεται στις προσωρινές συμφωνίες συνδέσεως μεταξύ της Κοινότητας και της Πολωνίας, της Ουγγαρίας και της Τσεχικής και Σλοβακικής Ομοσπονδιακής Δημοκρατίας, πρέπει να δοθεί αύξων αριθμός στις αιτήσεις χορηγήσεως μειωμένης εισφοράς για τις ζωντανές χήνες, τις ολόκληρες ή τις τεμαχισμένες-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αυγών και Κρέατος Πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 579/92 τροποποιείται ως εξής:

1. "4. Η Επιτροπή αποφασίζει σε ποιο βαθμό μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μειώσεως των ζητουμένων ποσοτήτων.

Εάν η συνολική ποσότητα για την οποία έχουν υποβληθεί αιτήσεις είναι μικρότερη από τη διαθέσιμη ποσότητα, η Επιτροπή καθορίζει την υπόλοιπη ποσότητα η οποία προστίθεται στη διαθέσιμη ποσότητα.

5. Τα πιστοποιητικά εκδίδονται μόλις καταστεί δυνατόν μετά τη λήψη της απόφασης της Επιτροπής."

2. Στο άρθρο 10, στην παράγραφο 2 προστίθεται η ακόλουθη φράση:

"Αυτή η αίτηση αναλήψεως πρέπει να περιλαμβάνει την ένδειξη: αύξων αριθ. 09 5301."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 56 της 29. 2. 1992, σ. 3. (2) ΕΕ αριθ. L 56 της 29. 2. 1992, σ. 6. (3) ΕΕ αριθ. L 56 της 29. 2. 1992, σ. 9. (4) ΕΕ αριθ. L 282 της 1. 11. 1975, σ. 49. (5) ΕΕ αριθ. L 128 της 11. 5. 1989, σ. 29. (6) ΕΕ αριθ. L 282 της 1. 11. 1975, σ. 77. (7) ΕΕ αριθ. L 62 της 7. 3. 1992, σ. 15. (8) ΕΕ αριθ. L 342 της 25. 11. 1992, σ. 21.